User:Abhaya Pradhan

 रथयात्रा  श्रीजगन्नाथदेवस्य रथयात्रा विश्वप्रसिद्धास्ति । एषा यात्रा प्रतिवर्षम् आषाढमासे पुुरुषोत्तमक्षेत्रे प्रचलति । अस्यां यात्रायां भागग्रीतुं विभिन्नेभ्य: प्रदेशेभ्य: विदेशेभ्य: च अनेके भक्ता: पर्यटका: च पुरीं प्रति आगच्छन्ति । ते पुरीम् आगत्य त्रिषु रथेषु जगन्नाथं बलभद्रं शुभद्रां च दृष्ट्वा धन्या: भवन्ति । अस्माकं भारतीय परम्परायाम् एवं प्रसिद्धि: अस्ति यत् रथस्थस्य जगन्नाथ दर्शनात् पुनर्जन्म न भवति । पुरुषोत्तमक्षेत्रस्य समीपे गुण्डिचामन्दिरम् अस्ति । देवीगुण्डिचा जगन्नाथस्य मातृष्वसा भवति । त्रयाणां देवानां रथा: सिंहद्वारात् गुण्डिचामन्दिरं प्रति गच्छन्ति । आदौ बलभद्रस्य रथ:मध्ये देव्या: शुभद्राया: रथ: एवं पश्चात् श्रीजगन्नाथदेवस्य च रथा: गच्छन्ति । नवदिनानि यावत् त्रय: तत्र तिष्ठन्ति । तत्र गत्वा भक्ता: देवानां दर्शनं कुर्वन्ति । भजनं कीर्त्तनं च कुर्वन्ति । रथयात्राया: पूर्वं पुर्या: गजपतिराज: त्रिषु रथेषु गत्वा सुवर्णमार्जन्या रथान् परिष्करोति । अनन्तरं तेषु सुगन्धजलं सिञ्चति । भक्ता: जयतु जगन्नाथ: इति उक्त्वा रथस्य रज्जुं कर्षन्ति । नवमदिवसे त्रय: स्वमन्दिरं प्रति गुण्डिचामन्दिरात् प्रत्यावर्त्तनं कुर्वन्ति ।